OzLabs/hebrew-wiki-articles huggingface dataset:
Mailchimp

מיילצ'ימפ (באנגלית: Mailchimp) הוא שם המותג של חברת Rocket Science Group, חברה אמריקאית המפתחת ומפעילה פלטפורמת אוטומציה שיווקית ושירות דיוור בדואר אלקטרוני<ref></ref> המשמשת עסקים לניהול רשימות התפוצה שלהם וליצירת מהלכים שיווקיים לשליחה ללקוחות<ref></ref>. החברה נוסדה בשנת 2001 על ידי בן צ'סטנאט ומארק ארמסטרונג<ref></ref>, ודן קורציוס שהצטרף כמייסד מאוחר יותר<ref></ref>.

== היסטוריה ==
טרם הקמת מיילצ'ימפ, צ'סטנאט וארמסטרונג החלו לעבוד יחד על שורה של פרויקטים, כולל אתר ברכות אלקטרוניות. בשנת 2001, הם השיקו את MailChimp כפרויקט צדדי שהכניס כמה אלפי דולרים בחודש, השם שנבחר התבסס על שם אחת מדמויות כרטיסי הברכה האלקטרוניות הפופולריות ביותר שלהם<ref></ref>. Mailchimp התחיל כשירות בתשלום אליו התווספה אפשרות חינמית בשנת 2009. בעקבות מהלך זה, בסיס המשתמשים של Mailchimp גדל מ-85,000 ל-450,000 משתמשים בתוך שנה<ref></ref>. נכון ליוני 2014, נשלחו למעלה מ-10 מיליארד אימיילים בחודש דרך מערכת הדיוור<ref></ref>. לפי סטטיסטיקה עדכנית, יותר מ-600 מיליון מיילים נשלחים דרך הפלטפורמה מדי יומיים<ref></ref>.

באוגוסט 2017, דווח כי Mailchimp תפתח משרדים בברוקלין, ניו יורק ואוקלנד, קליפורניה <ref></ref>.

בפברואר 2019, רכשה Mailchimp את LemonStand, מתחרה קטנה יותר<ref></ref>. מאוחר יותר ב-2019 הודיעה החברה שהכנסותיה השנתיות צפויות לגדול ל-700 מיליון דולר. מאוחר יותר הכריזו ב-Mailchimp על תוכניותיהם לעבור מהפצת דואר להצעת "פלטפורמת שיווק מלאה המיועדת לארגונים קטנים יותר". שינוי זה כלל פיתוח מתן אפשרות ללקוחות לתעד ולעקוב אחר פרטי לקוחות פוטנציאלים בתוך המערכת, לבנות דפי נחיתה ואתרי אינטרנט פשוטים, ולרכוש מודעות ממומנות ברשתות החברתיות בפייסבוק ואינסטגרם <ref></ref>. במרץ 2020, רכשה Mailchimp את חברת המדיה והמגזינים הבריטית Courier, במטרה להביא לצמיחה בינלאומית. למגזין של חברת Courier יש קהל קוראים של 100,000 ביותר מ-26 מדינות<ref></ref>.

Mailchimp <ref></ref> נודעה כדוגמה לחברת הזנק שמעולם לא נזקקה למימון חיצוני על מנת להקים מוצר ולהתפתח, מעולם לא הייתה לה תוכנית להנפקה ובמהלך השנים סירבו המייסדים לכל הצעות הרכש שהגיעו מחברות שונות<ref></ref>. עם זאת, ב-31 באוגוסט 2021, דיווח מגזין בלומברג שחברת אינטואיט מנהלת מגעים עם Mailchimp בנוגע לרכישה אפשרית של Mailchimp<ref></ref>. זמן קצר לאחר מכן, ב-13 בספטמבר 2021, פורסמה הודעה רשמית שחברת אינטואיט תרכוש את Mailchimp לפי שווי של כ-12 מיליארד דולר במזומן ובמניות<ref></ref>.

== ראו גם ==
* רשימת תפוצה אלקטרונית
* דואר זבל בדוא"ל
* שיווק

== קישורים חיצוניים ==

* 

==הערות שוליים==

קטגוריה:חברות אמריקאיות
קטגוריה:חברות טכנולוגיה
קטגוריה:דואר אלקטרוני
קטגוריה:חברות תוכנה
קטגוריה:אתרי אינטרנט שהושקו ב-2001
קטגוריה:חברות תוכנה אמריקאיות
קטגוריה:עמק הסיליקון: חברות
יהודה שטיין

יהודה שטיין (1915 – 16 בספטמבר 2003, י"ט באלול ה'תשס"ג) היה ראש עיריית רמלה בשנים 1965–1971.

==ביוגרפיה==
נולד בשנת 1915 ברומניה לחיה ומשה פיש שטיין.

לאחר עלייתו ארצה שימש כמזכיר העיר רמלה.

בשנת 1958 נבחר למזכיר מועצת הפועלים ברמלה.

ב-1965 נבחר על ידי חברי מפא"י ברמלה למועמד המפלגה לראשות העיר, במקומו של ראש העיר הפורש מאיר מלמד, ומועצת העיר בחרה בו לראשות העירייה.

ב-1971 הודח מתפקידו כתוצאה משיתוף פעולה פוליטי בין נציגי סיעת גח"ל בעירייה בראשות אליהו סאלם לוי לבין פורשי מפא"י.

נפטר ב-19 בספטמבר 2003 ונקבר בבית הקברות הישן ברמלה.

רחוב יהודה שטיין ברמלה (לשעבר רחוב ההסתדרות), נקרא על שמו.

== חיים אישיים ==
נישא לבתיה ולהם שלושה ילדים.

==הערות שוליים==

קטגוריה:ראשי עיריית רמלה
קטגוריה:ישראלים ילידי רומניה
קטגוריה:מזכירי מועצות פועלים
קטגוריה:ישראלים שנולדו ב-1915
קטגוריה:ישראלים שנפטרו ב-2003
יחסי אלג'יריה – רפובליקת סהרה הערבית הדמוקרטית

יחסי אלג'יריה–רפובליקת סהרה הערבית הדמוקרטית הם היחסים שבין הרפובליקה הרפובליקה האלג'יראית הדמוקרטית העממית לבין רפובליקת סהרה הערבית הדמוקרטית.

==סקירה כללית==
ב-27 בפברואר 1976 הכריזה חזית הפוליסריו על הקמת רפובליקת סהרה הערבית הדמוקרטית. ב-6 במרץ 1976, אלג'יריה הכירה בה, המדינה השלישית שעשתה זאת, ויחסים דיפלומטיים רשמיים כוננו זמן קצר לאחר מכן. שגרירות סהרה נפתחה באלג'יר באותה שנה. אלג'יריה דוחה את טענות מרוקו על ריבונות על סהרה המערבית. בפברואר 2022, קבוצה פרלמנטרית "אלג'יריה-מערבית סהרה" של ידידות ואחווה הותקנה באספת העם הלאומית של אלג'יריה.

==ראו גם==
* יחסי אלג'יריה–מרוקו
* יחסי רפובליקת סהרה הערבית הדמוקרטית–קניה

==הערות שוליים==
פארק אוטופיה

הגן הטרופי המקורה בגן
סחלבים בגן
[[טווס בפארק]]פארק אוטופיה הוא גן בוטני הנמצא בקיבוץ בחן בעמק חפר. הפארק משתרע על שטח של כ-40 דונם, ומתרכז בגידול סחלבים. בפארק קיים גם אוסף של צמחים טורפים, קקטוסים, פרחים ופרפרים<ref></ref>.

הפארק מחולק לשניים: חלקו הראשון הוא מתחם חווה חקלאית בתנאי אקלים אחידים<ref></ref>. בחלקו השני של הפארק נמצא החלק העיקרי, חווה חקלאית בתנאים טרופיים הכוללת מספר מתחמים: טרופי, סחלבים, תבלינים, קקטוסים, וורדים, פרחים, תוכים, פרפרים ועוד<ref></ref>.

== הצומח בפארק ==
בין סוגי הפרחים העיקריים נמצאים: סחלבים, אנטוריון, ברומלייה, ורדים, פלרגוניום, אופורביה, נציץ ועוד.

בין סוגי הסחלבים בפארק נמצאים: סחלב פלאנופסיס, סחלב קטליאה, סחלב אונסידיום, סחלב זיגופטלום, סחלב פפיופדילום, סחלב דנדרוביום, סחלב סימבידיום, סחלב פרגמיפדילום, סחלב אודונטוגלוסום, סחלב מילטוניה, סחלב וניל, סחלב קמבריה, סחלב כוכב השביט, סחלב אפידנדרום, סחלב ברסיה ועוד.

בין צמחי התבלין הנמצאים בפארק נמצאים: טימין, לבנדר, רודה, סלרי, לואיזה, עירית בצלית, נענע ספרדית, נענע משובלת, פטרוזיליה, רוזמרין רפואי, מרווה רפואית, מליסה רפואית ועוד.

== בעלי החיים בפארק ==
ברחבי הפארק ובפינת החי חיים מספר בעלי חיים, בהם: עז הבית, כבש הבית, עבדקן הרעמה, אייל נקוד, דגי קוי, פרפרים שונים, יען מצוי, אמו, פנינייה, תרנגול הודו, אפודי הזהב, טווס מצוי, זברה פינק, יונת הבית, ברווז הבית, תרנגול קרב, פסיון ועוד.

כמו כן ישנם תוכים בתצוגה נפרדת, בהם: קקדו צהוב ציצית, קקדו גאלה, קקדום עירום-עין (Cacatua sanguinea), ארה כחולה-צהובה, אפרור אפריקני, אמזונה כחולת-מצח (Amazona aestiva), תוכי אקלקטוס, נימפית מצויצת, רוסלה מזרחית, דררה מצויה, דררה צהובה, דררת דרבי (Psittacula derbiana), תוכון אוסטרלי, הבני ורוד-פנים.עולם המים
== גלריה ==
<gallery>
קובץ:PikiWiki Israel 5021 utopia park.jpg|עולם המים
</gallery><gallery>
קובץ:PikiWiki Israel 265 utopia park פארק אוטופיה.JPG|הגן הטרופי בפארק המקורה
קובץ:PikiWiki Israel 328 Utopiya בפארק אוטופיה.JPG|המזרקה בפארק
קובץ:PikiWiki Israel 340 Sahlavim סחלבים.JPG
קובץ:PikiWiki Israel 326 Utopiya בפארק האוטופיה.JPG
קובץ:PikiWiki Israel 331 Sahlavim סחלבים.JPG
קובץ:PikiWiki Israel 334 Sahlavim סחלבים.JPG
קובץ:PikiWiki Israel 327 Utopuya בפארק האוטופיה.JPG
קובץ:PikiWiki Israel 29883 Geography of Israel.JPG
קובץ:PikiWiki Israel 46410 UTOPIA PARK.jpg
קובץ:PikiWiki Israel 42853 Cactus.JPG
קובץ:PikiWiki Israel 42852 Cactus.JPG
קובץ:PikiWiki Israel 5021 utopia park.jpg
</gallery>

== קישורים חיצוניים ==

== הערות שוליים ==

קטגוריה:ישראל: גנים בוטניים
קטגוריה:ישראל: גני חיות
קטגוריה:מועצה אזורית עמק חפר
הר קרבס

הר קרבס (באנגלית: Mount Krebs) הוא הר נישא, בחלק המרכזי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה.

פסגת ההר סלעית.

גובהו של ההר 1,630 מטרים מעל פני הים, הר קרבס הוא ההר ה-1,303 בגובהו באנטארקטיקה.

ההר ממוקם 7 קילומטרים מצפון להר דניאל.

== היסטוריה ==
=== גילוי ומיפוי ההר ===

ההר התגלה על ידי משלחת חציית מדף הקרח רוס האמריקאית ( U.S. Ross Ice Shelf Traverse Party ), אשר חקרה את אנטארקטיקה בעונת המחקר (הקיץ האנטארקטי) 1957 – 1958, בפיקודו של אלברט פ. קרארי (Albert P. Crary).

=== מקור השם ===

שמו של ההר ניתן לו על ידי אלברט פ. קרארי.

ההר נקרא על שם קומנדר מנסון קרבס (Manson Krebs), מצי ארצות הברית, שהיה טייס מסוקים ומטוסים, בטייסת צי ארצות הברית VX-6, במהלך מבצע קיפאון עמוק (מבצע דיפ פריז).

== קישורים חיצוניים ==
* [https://www.adam.antarcticanz.govt.nz/nodes/view/21374 הר קרבס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7823&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קרבס] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-krebs-antarctica/ הר קרבס] באתר peakery (מרחקים לאתרים סמוכים)
* [https://mountainplanet.com/mountains/krebs-mount הר קרבס] באתר mountainplanet

== הערות שוליים ==

קרבס
קרבס
קרבס
אוניברסיטת רוד איילנד

אוניברסיטת רוד איילנד (באנגלית: University of Rhode Island; בראשי תיבות: URI) היא אוניברסיטת מחקר ציבורית אשר הקמפוס הראשי שלה שוכן בעיר קינגסטון שברוד איילנד, ארצות הברית. זוהי האוניברסיטה הציבורית ואוניברסיטת המחקר המובילה במדינת רוד איילנד, כמו גם זו המסווגת כמוסד להשכלה גבוהה שהוקם על אדמות ציבוריות בבעלות הממשלה הפדרלית של ארצות הברית במטרה להיטיב עם רוד איילנד. קמפוסים לווייניים כוללים את "קמפוס פיינשטיין" במרכז העיר הבירה פרובידנס, "מרכז החינוך לסיעוד של רוד איילנד" במחוז התכשיטים של פרובידנס, "קמפוס מפרץ נראגנסט" שבעיר נרגנסט (Narragansett) ו"קמפוס ו. אלטון ג'ונס" במערב גריניץ'.

האוניברסיטה מציעה תארים ראשונים, תארי מוסמך אוניברסיטה ותוארי דוקטורט ב-80 תחומי לימוד לתואר ראשון ו-49 לתארים מתקדמים דרך תשעה בתי ספר ומכללות אקדמיות. בתי ספר ומכללות אלה כוללים אמנות ומדעים, מנהל עסקים, חינוך ולימודים מקצועיים, הנדסה, מדעי הבריאות, מדעי הסביבה ומדעי החיים, סיעוד, רוקחות ואוקיינוגרפיה. מכללה אחרת של האוניברסיטה, "מכללה אוניברסיטאית להצלחה אקדמית", משמשת בעיקר כמכללה מייעצת לכל הסטודנטים המתחילים דרכם באוניברסיטה ועוקבת אחריהם במהלך השנתיים הראשונות להרשמתם אל אוניברסיטת רוד איילנד. נכון לשנת 2019, באוניברסיטת רוד איילנד רשומים 14,653 סטודנטים לתואר ראשון, 1,982 סטודנטים לתארים מתקדמים ו-1,339 סטודנטים ללא תואר, מה שהפך אותה לאוניברסיטה הגדולה ביותר ברוד איילנד.

אוניברסיטת רוד איילנד הוכרזה לראשונה כ"בית הספר החקלאי ותחנת הניסויים החקלאיים" של המדינה בשנת 1888. תחילה פעל בית הספר בחוות אוליבר ווטסון שבקינגסטון, שבית החווה המקורי שלו הוא בהווה מוזיאון צנוע. ב-1892, בית הספר נודע כ"מכללת רוד איילנד לחקלאות ואמנויות המכניקה" (Rhode Island College of Agriculture and Mechanic Arts). בכיתה הראשונה היו 17 תלמידים בלבד, וכל אחד מסיים מהם השלים את מסלול לימודיו בתוך שנתיים. ב-1909 שוב שונה שם בית הספר ל"מכללת מדינת רוד איילנד", כאשר תוכניות הלימוד בבית הספר הורחבו מעבר לחקלאות. בשנת 1951 ניתן לבית הספר שמו הנוכחי, מכוח חוק של בית המחוקקים המדינתי, שחוקק בעקבות הוספת המכללה לאמנויות ומדעים והצעת תוארי דוקטורט. מועצת הנגידים להשכלה גבוהה, שמונו בידי מושל רוד איילנד, הפכה למועצת המנהלים של האוניברסיטה במהלך 1981 תחת נשיאותו של פרנק ניומן. מועצת הנגידים הוחלפה במועצת החינוך של רוד איילנד בשנת 2013, ונכון ל-2019 חברים בה 17 אישים.

== קישורים חיצוניים ==

* 

== הערות שוליים ==

רוד איילנד
קטגוריה:רוד איילנד: חינוך
קטגוריה:אוניברסיטת רוד איילנד
התפוצצות מכלית הדלק באלאקיה

התפוצצות מכלית הדלק באלאקיה הוא אסון שאירע ב-1 בדצמבר 2010 באלאקיה שבמדינת לאגוס, ניגריה. פיצוץ מכלית דלק והשרפה שפרצה בעקבותיו הרגו לפחות 20 אנשים, ורבים נוספים נפצעו.

נהג מכלית הדלק מלאת הבנזין איבד שליטה על המכלית כשניסה להימנע מלפגוע ברכב אחר שניסה לעקוף אותו בצורה מסוכנת, וזו התהפכה ותכולתה נשפכה על הכביש. נהג המשאית ניסה לעצור את התנועה וקרא לנהגים להתרחק מהאזור, אך אלו התעלמו ממנו.<Ref></ref> כשהבנזין הזורם פגש מזבלה בוערת סמוכה, אירע פיצוץ ופרצה שרפה.<Ref></ref>

הפיצוץ גבה את חייהם של לפחות 20 אנשים, ביניהם אישה בהיריון. אחרים, שניסו להימלט, נפלו לתוך תעלות באזור ונפצעו ברמות שונות.<Ref></ref>

==הערות שוליים==

קטגוריה:אסונות ב-2010
קטגוריה:התפוצצויות מכליות דלק
קטגוריה:אסונות בניגריה
Let's Play Cherry Bullet

Let's Play Cherry Bullet (בעברית: בואו נשחק צ'רי בולט) הוא אלבום הסינגל הראשון של להקת הבנות הדרום קוריאנית צ'רי בולט. האלבום פורסם דיגיטלית ופיזית ב-21 בינואר 2019,<ref name=LPCB></ref> על ידי חברת התקליטים FNC Entertainment. האלבום סינגל מכיל שלוש רצועות, בהן הסינגל המוביל "Q&A".

== רקע ופרסום ==
ב-7 בינואר 2019, הודיעה FNC Entertainment ברשתות החברתיות שהלהקה תבצע את הופעת הבכורה שלה עם אלבום סינגל בשם Let's Play Cherry Bullet.<ref name="LPCB"/>

תמונות קונספט הכוללות כל אחד מחברות הלהקה פורסמו בין ה-8 בינואר עד ל-12 בינואר. האלבום מכיל שלוש רצועות; הסינגל המוביל "Q&A", והשירים "Violet" ו-"Stick Out". הטיזר לקליפ פורסם ב-18 בינואר,<ref name=teaser></ref> והקליפ המלא פורסם ב-21 בינואר, יחד עם הסינגל עצמו.<ref>[https://itunes.apple.com/us/album/lets-play-cherry-bullet-single/1450159318 Let's Play Cherry Bullet by iTunes]</ref>

== קידום ==
ב-21 בינואר, ערכה הלהקה הופעה חיה ב-YES24 לייב הול, שבגוונגג'ין-גו, סיאול, שם ביצעו את שלושת השירים שבאלבום.<ref>[https://m.entertain.naver.com/read?oid=421&aid=0003888119 '데뷔' 에버글로우 "괴물신인 수식어 갖고파…신인상 욕심"]</ref>

ב-22 בינואר, החלה הלהקה לקדם את הסינגל המוביל, "Q&A". הן ביצעו לראשונה את הסינגל ב-"M Countdown" של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS.

== הצלחה מסחרית ==
הסינגל "Q&A" דורג לראשונה במקום ה-17 במצעד שירי העולם הדיגיטליים של בילבורד.<ref>[https://www.billboard.com/articles/columns/k-town/8496164/cherry-bullet-qna-debut-single-world-digital-song-sales-chart Cherry Bullet Make Debut on World Digital Song Sales Chart With 'Q&A']</ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! אזור
! תאריך
! פורמט
! חברת תקליטים
|-
! scope="row"| עולם
| rowspan="3"| 21 בינואר 2019
| rowspan="2"| הורדה דיגיטלית
| rowspan="3"| FNC Entertainment • Kakao M
|-
! scope="row" rowspan="2"| קוריאה הדרומית
|-
| CD
|}

== קישורים חיצוניים ==

== הערות שוליים ==

קטגוריה:סינגלי בכורה מ-2019
קטגוריה:שירי 2019
קטגוריה:שירים בקוריאנית
You'll Be in My Heart

"You'll Be in My Heart" (בעברית: "אתה אצלי בלב") הוא שיר של פיל קולינס, מתוך סרט ההנפשה של דיסני משנת 1999, "טרזן". הוא הופיע בפסקול הסרט ובאוספים שונים אחרים של דיסני. בפסקול מופיעה גם גרסה של הסינגל בביצועה של גלן קלוז.

גרסת דמו עם קולינס מנגן בפסנתר ושר מוצגת כבונוס במהדורה הכפולה המיוחדת של טרזן, יחד עם "I Will Follow", "Celebration", "6/8 Demo" ו-"Rhythm Piece" שהפכו ל-"Strangers Like Me", "Son of Man" ו"Trashin' the Camp".

את הקליפ לשיר ביים קווין גודלי.

פיל קולינס הקליט את השיר גם בצרפתית ("Toujours dans mon cœur"), גרמנית ("Dir gehört mein Herz"), איטלקית ("Sei inside me") וספרדית ("En mi corazón vivirás") מלבד אנגלית.

את השיר בגרסה העברית ("אתה אצלי בלב") ביצע הזמר מומי לוי בליווי אפי בן ישראל.

== הפקה ==
קולינס נשכר במקור על ידי דיסני בשנת 1995 ככותב שירים, אך נבחר מפני שהיה מתופף בהתחלה ובהתחשב בהיסטוריה שלו כמתופף של להקת הרוק ג'נסיס, קולינס פנה לצוות ההפקה של דיסני, ש"רצו מוזיקת ג'ונגל חזקה שתלווה את הרפתקאותיו של טרזן".<ref></ref> בתחילת ההפקה, הבמאים קווין לימה וכריס באק החליטו לא ללכת בעקבות המסורת המוזיקלית של דיסני בכך שהדמויות שרו, ובמקום זאת, פיל קולינס מבצע את השירים בסרט ומשמש כקריין. הבחירה בקולינס, אמן עכשווי פופולרי ומבוסס, הובילה את יכולתו לכתוב ולהקליט את חמשת השירים המקוריים בסרט. ה"בלדה" הזו היא אחד מהשירים המקוריים שכתב לסרט, ובסופו של דבר הוא ביצע גם את השיר הזה.<ref name="ManilaStandard"></ref>

השיר, שנכתב במקור לבתו לילי נקרא "Lullaby", משמש בסצנה שבה אמו המאמצת של טרזן, הגורילה קאלה, שרה שהתינוק שלה צריך להפסיק לבכות כי היא תגן ותשמור עליו. היא אומרת שהכל יהיה בסדר והיא אומרת לו ש"אתה תהיה בליבי תמיד". השיר עוסק ב"איך אהבה היא קשר שאי אפשר לשבור".<ref name="The Disney Song Encyclopedia"></ref>

בסרט, השיר מסתיים בבית הראשון, הגרסה המלאה של השיר באלבום הפסקול מציינת שאחרים לא מבינים למה אמא וילד כל כך שונים יכולים לאהוב אחד את השני. נאמר לילד שהוא חייב להיות חזק גם אם ההורה לא איתו. השיר הוא אחד משני השירים היחידים בסרט שחלקם מבוצע על ידי דמות ממשית בסרט (השני הוא "Trashin 'the Camp" ותפקידן של הדמויות נחשב לשירת סקאט). שאר השירים בוצעו על ידי קולינס עצמו והוכנסו לסרט. השיר המלא מושמע במהלך כתוביות הסיום.

במחזמר של 2006, השיר מבוצע על ידי קאלה עם אנסמבל המופע, בעוד ביצוע חוזר של קאלה וטרזן כשטרזן "מחליט להצטרף לעולם האנושי".<ref name="The Disney Song Encyclopedia" />

== מיקומי שיא ==

=== מצעדים שנתיים ===

=== תארים ===
{| class="wikitable sortable"
!מדינה
!תואר
!עותקים
|-
!בריטניה (BPI)<ref></ref>
|זהב
|400,000
|}

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-1999
קטגוריה:שירי פיל קולינס
קטגוריה:שירים מתוך טרזן של דיסני
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות פופ
קטגוריה:בלדות רוק
קטגוריה:שירי ערש
קטגוריה:זוכי אוסקר: השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:שירי זהב בממלכה המאוחדת
קטגוריה:סינגלים בהוצאת וולט דיסני רקורדס
וולטר גולד

וולטר גולד (באנגלית: Walter Gould: 1829 – 1893) היה צייר אמריקאי, ידוע בסצנות האוריינטליסטיות שלו. הוא גם צייר נופים, פורטרטים וטבע דומם.<ref></ref>

== ביוגרפיה ==
בגיל צעיר החל ללמוד אצל צייר הנופים ג'ון רוסון סמית' וצייר הדיוקנאות, תומאס סולי. בגיל ארבע עשרה הוא הציג את הדיוקן הראשון, ובשנה שלאחר מכן הציג באקדמיה לאמנויות יפות של פנסילבניה. מאוחר יותר הוא עבד גם בווירג'יניה, אבל רוב היצירות שלו אבדו במהלך מלחמת האזרחים.

ב-1849 נסע לאירופה ולאחר שהות קצרה בפריז עבר לאיטליה והתיישב בפירנצה. שם, הוא פגש והתיידד עם הפסל חירם פאוורס ונראה שהפך למעין דוד לילדיו הרבים. ב-1850 נתן לו פאוורס את המשימה להציל פסל שלו שאבד בספינה טרופה - משימה בה גולד הצליח.

בשנת 1851, פאוורס עודד אותו לנסוע לטורקיה לביצוע עבודות דיוקן אפשרית וסיפק לו את האמצעים. המשימה כללה ציור של לאיוש קושוט פליט פוליטיקאי, "אבי האומה" ההונגרית שברח לשם. עם מכתב היכרות שסופק על ידי השגריר הבריטי, סר סטרטפורד קנינג, הוא הצליח לפגוש את המנהיג ולצייר את דיוקנו. אם לשפוט לפי מכתביו לפאוורס, הם גם הפכו לחברים קרובים. בזמן שהותו שם, הוא ביקר באיסטנבול ויצר כמה מהיצירות האוריינטליסטיות שבגינן הוא זכור לטובה, כמו גם דיוקנאות, כולל אחד של הווזיר הגדול, מוסטפא רשיד פאשה.

הוא ערך ביקור קצר באמריקה, שהיה מאכזב מבחינת מכירות, והוא חזר לפירנצה.

הוא המשיך לצייר כמה סצנות מזרחיות, בנוסף לפורטרטים רבים.

הוא הציג תערוכה מרכזית בשנת 1866 באקדמיה הלאומית לעיצוב, אשר לא התקבלה היטב על ידי המבקרים.

הוא מת משיתוק, בזמן שהחלים משבץ מוחי.

שנה לאחר מותו, קרוביו העניקו חלק מיצירותיו במתנה לאגודה ההיסטורית של פנסילבניה, אך הרוב הגדול נמצא באוספים פרטיים.

== גלריה ==
<gallery mode="packed" heights="180">
File:Gould-Scribe.jpg

File:Gould-Dance.jpg

File:Gould-Storyteller.jpg

File:Walter Gould - Portrait of John B. Carmac, in Greek Evzone Costume - 1974.108 - Smithsonian American Art Museum.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1829
קטגוריה:אמריקאים שנפטרו ב-1893
אכילת דג בשבת

בקהילות יהודיות רבות קיים מנהג לאכול דג בשבת.
ממוזער

==מקור==
הסיבה המקורית למנהג בקהילות יהודיות רבות לאכול דג בשבת, היא מדין עונג שבת, וכפי שנכתב בגמרא:

דברים אלו מלמדים על אכילת דגים מדין עונג שבת ואינה רואה בדגים עניין סגולי מיוחד.

בהמשך הגמרא מספרת על יוסף מוקיר שבת שהיה רגיל לקנות דגים לכבוד שבת.

אכילת דגים בשבת לא הובאה ברמב"ם ובשולחן ערוך, האזכור הראשון של מנהג זה בספרות ההלכתית הוא בספר מגן אברהם שהביא מנהג זה דבריו הובאו בספרי האחרונים ונפסקו במשנה ברורה ובבן איש חי. אך גם הם סייגו זאת בשני תנאים: א. מי שהדגים אינם בריאים לו או שלא אוהב דגים לא חייב לאוכלם ב. אם מוכרי הדגים מעלים את המחיר בכוונה (לפי לפי הבאר היטב דווקא ביותר משליש מחיר ולפי הפרי מגדים והאליה רבה אפילו בפחות משליש) יש לאותה קהילה לתקן תקנה שאין לקנות דגים עד שיורד המחיר.

הרב משה הירץ כתב שאכילת דגים בשבת היא מצווה מהתורה, דעתו לא התקבלה וכל האחרונים נחלקו על דבריו.

טעמים רבים נוספים נאמרו בספרות הקבלית והמדרשית.

===בחסידות===
יש שאכלו את הדגים עם שאריות לחם מימות השבוע, יש שנהגו לאכול את עין הדג בדווקא, בחסידות צאנז נהוג לאכול דגים חמוצים, מנהג רווח בחסידות הוא לאכול את הדגים בידיים, מספר נימוקים ניתנו למנהג זה.

==סוג הדגים==
בעקבות בעיות הלכתיות הקשורות במלאכת בורר ומבשל, נהגו בקהילות רבות (בעיקר יוצאי קהילות אשכנז) לאכול בשבת דווקא געפילטע פיש או הרינג, אך אין חובה הלכתית דווקא באכילת דגים אלו.

בקרב יוצאי צפון אפריקה נהגו לאכול חריימה.

== ראו גם ==

* האוכל דג ביום דג ניצל מדג
 
== לקריאה נוספת ==

בן מלך, שבת קודש, הרב לייב מינצברג, עמ' תקס"א - תקס"ג.

==קישורים חיצוניים==
*
*משה חלמיש, "אכילת דגים בשבת - טעמים ופשריהם", עלי שפר (תש"ן), עמ' 67–87.
*חיים גרינפלד, קונטרס אכילת דגים בשבת, בתוך: פרדס המלך - מנהגי שבת קודש, חמ"ד תשנ"ט, פרק יד, עמ' שסט-תכו.

==הערות שוליים==

קטגוריה:סעודות שבת
קטגוריה:שבת
קטגוריה:מאכלי שבת
קטגוריה:אכילת דגים
ניקולאי קרזין

ניקולאי ניקולאביץ' קרזין (ברוסית: Николай Николаевич Каразин: 1908 – 1842) היה קצין צבא, צייר וסופר רוסי. הוא ידוע בעיקר בציוריו המתארים מלחמות ומקומות אקזוטיים.<ref></ref>

== ביוגרפיה ==
ניקולאי קרזין נולד למשפחה של אנשים משכילים. אביו סבו וסילי קרזין היה אינטלקטואל נאור רוסי יליד יוון-בולגריה, ממציא ומייסד אוניברסיטת חרקוב. אביו ניקולאי ואסילבך קרזין היה ממציא שניסה לשווק עשן נוזלי ל"עישון מיידי" של בשר. <ref></ref>

ניקולאי קרזין סיים את לימודיו בבית הספר לצוערים במוסקבה בשנת 1862. בשנים 1865–1867 למד באקדמיה האימפריאלית לאמנויות בסנט פטרסבורג אצל בוגדן וילוולדה.

כקצין צבא השתתף במערכה נגד מרד ינואר בפולין (1864), ובמסעות הצבאיים בטורקסטאן (1864–1870). בשנת 1871 פרש מהשירות הצבאי אך המשיך להשתתף ככתב צבאי ומאייר במלחמת רוסיה-טורקיה, 1877–1878 עם צבאות סרביה ורוסיה. על שירותו הצבאי הוענק לו מסדר ולדימיר הקדוש וחרב זהב. בשנים 1874–1879 הוא עבד עם משלחת מדעית שחקרה את מרכז אסיה. <ref></ref> בשנים 1885–1886 נסע קרזין להודו יחד עם איבן מינייב. <ref></ref> הוא גם נסע למצרים, איטליה, שווייץ ומקומות אקזוטיים רבים אחרים. <ref></ref>

לאחר פרישתו מהשירות הצבאי, כתב קארזין סיפורים ורומנים רבים.

הפופולרי ביותר היה ספר הילדים שלו, "עגורים עפים דרומה", המספר את סיפורו של עגור שנדד מביצות אוסטשקוב לנילוס העליון. הספר שילב סיפור מעניין, תיאורים גאוגרפיים של המקומות בהם עף העגור ואיורים של המחבר.

מאוחר יותר התפרסם קרזין בעיקר כצייר ומאייר. הוא צייר בדים גדולים רבים שהוקדשו לקרבות ובעיקר לפעולות צבאיות בטורקסטאן. הוא היה מאייר ספרים פורה ואחד המחברים הבולטים של גלויות.

ב-1902 השתתף בפרויקט הראשון (שנדחה על ידי הממשלה) של המטרו של מוסקבה <ref></ref> והפיק ציורים רבים המציגים את חזונו לגבי הפרויקט. בשנת 1904 קראזין הפך לאקדמאי של האקדמיה הקיסרית לאמנויות.

== גלריה ==
<gallery mode="packed" heights="180">
File:Karazin - Entry of Russian troops into Samarkand 1868.jpg

File:KarazinNN PereprTurkOtrARTM.jpg

File:Karazin Metro 2.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים רוסים
קטגוריה:סופרים רוסים
קטגוריה:סופרי ילדים ונוער
קטגוריה:ילידי 1842
קטגוריה:נפטרים ב-1908
Magic!

מג'יק! (באנגלית:Magic!) היא להקת רגאיי מקנדה שפועלת בעיר טורונטו.

כל חברי הלהקה פעלו בטורונטו במסגרות שונות לפני הקמת הלהקה.

הסינגל הראשון של הלהקה Rude יצאה ב-12 באוקטובר 2013. השיר הגיע למקום השישי במצעד הפזמונים הקנדי והתברג לעשירייה הראשונה בארצות נוספות. האלבום Don't Kill the Magic יצאה בשנת 2014 והוא הגיע למקום החמישי במצעד האלבומים הקנדי ולמקום השישי בBillboard 200. השיר השלישי באלבום Let Your Hair Down יצאה גם כסינגל נפרד והגיע למקום ה-20 בקנדה. בשנת 2015 הלהקה זכתה בשני פרסי ג'ונו ומפיק הלהקה זכה בפרס נוסף.

בשנת 2016 יצאה האלבום השני Primary Colours. הוא לא הצליח לשחזר הצלחת האלבום הראשון והגיע בקנדה למקום ה-19.

אלבום נוסף Expectations שוחרר בשנת 2018.

== חברי הלהקה ותפקידיהם ==
* נאסרי- שירה, גיטרה, פסנתר
* מרק פליצר- קלידים, גיטרה
* בן ספיבק - קלידים, גיטרה
* אלכס טאנאס - תופים

== קישורים חיצוניים ==

* 

קטגוריה:להקות רגאיי
קטגוריה:להקות קנדיות
Wildside

"Wildside" הוא שיר של הזמרת והשחקנית האמריקאית, סברינה קרפנטר, והזמרת והשחקנית האמריקאית, סופיה קרסון. השיר, שיצא ב-20 במאי 2016, הופיע בפסקול של הסרט הבייביסיטריות יוצאות להרפתקאות.<ref></ref><ref></ref>

נכון לנובמבר 2021, השיר הושמע למעלה מ-22 מיליון פעמים בספוטיפיי.<ref></ref>

== וידאו קליפ ==
הווידאו קליפ הלירי הועלה ליוטיוב ב-3 ביוני 2016. נכון לנובמבר 2021, הווידאו קליפ הלירי נצפה למעלה מ-101 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי סברינה קרפנטר
קטגוריה:שירי דיסני
קטגוריה:שירים באנגלית
קטגוריה:בלדות פופ
תופעת הכרישים בחדרה

שפך נחל חדרה, בו מתרכזים מבקרים רבים הבאים לצפות בכרישים
מרפסת התצפית שהוקמה על מנת לאפשר לקהל הרחב לצפות בכרישים המגיעים
[[כריש סנפירתן]]
[[כריש עפרורי]]
[[אברתן רחב שן]]
תופעת הכרישים בחדרה היא תופעה בה כל שנה בעונת החורף, מתקבצים כמה עשרות, לרוב 20–30, כרישים במים הרדודים שסביב תחנת הכוח אורות רבין שבחדרה. התופעה מתרחשת גם במים הרדודים סביב תחנות הכוח האחרות בארץ כמו באשקלון ובתל אביב, אך במספרים פחותים בהרבה, ולפעמים אף לא בכלל.

מיני הכרישים המגיעים לחופי ישראל במסגרת תופעה זו הם כריש עפרורי וכריש סנפירתן. בנוסף לכרישים אלו, ישנן תצפיות נוספות של צבי ים, תמנונים ובטאים, כדוגמת אברתן רחב שן, המגיעים במסגרת התופעה.

== היסטוריה ==
באפריל 2022, הגיעו אל אזור חוף הים של חדרה מאות פרטים של אברתן רחב שן. זוהי הפעם הראשונה שבה נצפה מין זה בחופי ישראל למשך מספר שבועות.

== סכנות ==

עקב תיעודים בהם נראים אזרחים מתקרבים באופן מסוכן לכרישים ושוחים לידם, הולך וגובר החשש שאזרחים המתקרבים בחוסר זהירות אל הכרישים, יותקפו על ידם. עקב כך, החלה עיריית חדרה לקנוס את המתרחצים הנכנסים למים<ref></ref>.

== כרישים בזרם ==
על מנת להגן על הכרישים ולמנוע פגיעה בהם חברו יחד רשות הטבע והגנים, עיריית חדרה, חברת "נחלים" לפיתוח תיירות חדרה, החברה להגנת הטבע, עמותת "אקואושן", תחנת מוריס קאהן לחקר הים של אוניברסיטת חיפה, הרשות לצלילה ספורטיבית תחת משרד התרבות והספורט, ההתאחדות הישראלית לצלילה ועמותת "כרישים בישראל", לפרויקט המשותף, "כרישים בזרם". מטרת הפרויקט להסדיר את האתר לצפייה בכרישים מעל ומתחת למים באופן שימנע נזק אך יאפשר מפגש חשוב ונדיר בין הציבור לטבע הימי.

במסגרת הפרויקט, הוקמה תחנת הסברה מקצועית של רשות הטבע והגנים למבקרים, המוצבת בסמוך לתצפית על התקהלות הכרישים באזור תחנת הכוח<ref></ref>.

== ראו גם ==
* תופעת חזירי הבר בחיפה
* אסון העטלפים בחדרה

== קישורים חיצוניים ==
* 
* [https://www.gov.il/BlobFolder/generalpage/general_information_for_divers/he/נוהג%20מיטבי%20לצפייה%20בכרישים%20הכי%20סופי.pdf נוהג מיטבי לצפייה בכרישים בסמוך לתחנת הכוח בחדרה], פרויקט "כרישים בזרם"

== הערות שוליים ==

קטגוריה:ישראל: בעלי חיים והאדם
קטגוריה:חדרה
התפוצצות מכלית הדלק בסאנגה

התפוצצות מכלית הדלק בסאנגה היא אסון שאירע ב-2 ביולי 2010 בעיר סאנגה שברפובליקה הדמוקרטית של קונגו, השוכנת סמוך לגבול עם בורונדי. פיצוץ מכלית דלק והשרפה שפרצה בעקבותיו הרגו לפחות 230 אנשים, ופצעו כ-200 נוספים.<ref>[https://www.reuters.com/article/us-congo-democratic-explosion-idUSTRE6620H220100703 "Fuel tanker explosion kills over 230 in Congo"], Reuters, July 3, 2010</ref>

נהג מכלית הדלק איבד שליטה על המכלית לאחר שנהג במהירות מופרזת וניסה לעקוף אוטובוס.<ref name="CNN 1"></ref><ref name="BBC 1"></ref> המכלית התהפכה, וההתהפכות גרמה לדליפת דלק.<ref></ref>

נהג המכלית ביקש מהמקומיים להתרחק והזהיר אותם מהבאות, אך אלו התקרבו למכלית והחלו לשאוב ולגנוב דלק.<ref name="RTÉ 1"></ref><ref name="Reuters 1"></ref> על פי הדיווחים, בין הבוזזים היו גם חיילים קונגולזים.

כפי הנראה, השרפה פרצה בעקבות סיגריה שהדליק אחד התושבים בזירת ההתהפכות.<ref name="IE 1"></ref><ref name="Telegraph 1"></ref> השרפה שפרצה הציתה בקלות את בקתות הקש ובתי הבוץ שבזירת ההתהפכות, ופגעה בעיקר בהמון שהתאסף לשאוב את הדלק, אך גם בקהל שהתאסף בבתים לצפות במשחק רבע גמר המונדיאל בין נבחרות הכדורגל של ו.<ref></ref>

בהרוגים היו 36 נשים ו-61 ילדים.<ref name="AFP 1"></ref> הפצועים פונו לבתי החולים כשבגדיהם דבוקים לעורם, אך ברוב בתי החולים המקומיים לא היו אמצעים לטפל בפצועים קשה.<ref></ref><ref name="Hindu 1"></ref>

משלחת האו"ם והממשלה המקומית דיווחו על 230 הרוגים ו-196 פצועים, אך חלק מהדיווחים העמידו מספר ההרוגים על למעלה מ-300.<ref></ref> קורבנות הפיצוץ והשריפה נקברו ב-3 ביולי בקברי אחים במרחק של קילומטרים ספורים מהעיר בסיוע הצלב האדום.<ref name="ДК2010-07-15"></ref><ref name="Отаго"></ref>

ב-4 ביולי הכריז נשיא המדינה, ז'וזף קבילה, על שני ימי אבל לאומיים לזכר קרבנות האסון.<ref></ref>

==קישורים חיצוניים==

==הערות שוליים==

קטגוריה:אסונות ב-2010
קטגוריה:התפוצצויות מכליות דלק
קטגוריה:אסונות ברפובליקה הדמוקרטית של קונגו
יחסי אינדונזיה–טורקמניסטן

יחסי אינדונזיה–טורקמניסטן הם היחסים הדו-צדדיים בין רפובליקת אינדונזיה לבין טורקמניסטן.

== היסטוריה ==
אינדונזיה הכירה בעצמאותה של טורקמניסטן ב-28 בדצמבר 1991 יחד עם ההכרה בעשר מדינות אחרות החברות בחבר המדינות ואשר היו חלק מברית המועצות לשעבר. אינדונזיה כוננה יחסים דיפלומטיים עם טורקמניסטן באמצעות החתימה על הקומוניקט המשותף ב-10 בדצמבר 1992 במוסקבה. בהתבסס על הצו הנשיאותי של 1993, שגריר אינדונזיה בטשקנט הוסמך במקביל גם עבור הרפובליקה של טורקמניסטן. מאוחר יותר יוצגה אינדונזיה באמצעות שגרירותה במוסקבה, רוסיה, וכיום היא מיוצגת באמצעות שגרירותה בטהראן, איראן.

נשיא טורקמניסטן, ספרמורט ניאזוב, ערך ביקור ממלכתי באינדונזיה ב-1–3 ביוני 1994. טורקמניסטן מקווה לפתח שיתוף פעולה דו-צדדי ורב-צדדי בתחומי הכלכלה והמסחר. במהלך הביקור נחתמו מספר מסמכים, ביניהם הסכם שיתוף פעולה כלכלי, מדעי וטכני וכן הסכם הגנה וקידום השקעות. מצד שני, במהלך ביקורו של הנשיא סוהרטו בטורקמניסטן ב-10–12 באפריל 1995, נחתם הטקסט של הצהרת שיתוף הפעולה על עקרונות היחסים ושיתוף הפעולה בין אינדונזיה לטורקמניסטן.

היחסים הבילטרליים בין אינדונזיה לטורקמניסטן בתחום הפוליטי מתנהלים בצורה טובה יחסית. ניתן לראות זאת מתמיכה הדדית של עמדות ומינויים של שתי המדינות בפורומים/ארגונים בינלאומיים שונים.

== יחסים כלכליים ==
היחסים הכלכליים ושיתוף הפעולה המסחרי בין אינדונזיה-טורקמניסטן עדיין לא הראו ערך משמעותי. בפברואר 1993 שר תעשיית חומרי הבניין של טורקמניסטן, חלמאוחמד אורזחטוב חתם על הסכם הבנות עם PT. Wijaya Karya ו-PT. פרומה קומקסינדו תקים מפעל אדני בטון לרכבת, מפעל לעמודי חשמל ומפעל למוצרי אנרגיה סולארית. בניית מסילת הברזל המתוכננת בטורקמניסטן היא באורך 2,000 ק"מ. בתמורה, טורקמניסטן מתכוונת לשלם עם כותנה ומוצרי סחורה אחרים אך זה לא מומש.

== תחום חברתי-תרבותי ==
בתחום החברתי-תרבותי, לשתי המדינות אין עדיין הסכם שיתוף פעולה בתחום החברתי-תרבותי והתיירותי. עם רקע תרבותי ודתי ניתן לממש אפשרות לשיתוף פעולה אינטנסיבי. מסיבה זו, יש צורך לבחון אפשרויות שונות של שיתוף פעולה חברתי-תרבותי על מנת לעודד מגעים מוגברים של יחסי שיתוף פעולה, הן בין ממשלות והן בין עמי שתי המדינות.

== נציגויות דיפלומטיות ==
* אינדונזיה מיוצגת בטורקמניסטן באמצעות שגרירותה בטהראן, איראן.
* טורקמניסטן מיוצגת באינדונזיה באמצעות שגרירותה בקואלה לומפור, מלזיה.

== קישורים חיצוניים ==

== הערות שוליים ==
קארל גלוסמן

קארל גלוסמן (באנגלית: Karl Glusman; נולד ב-3 בינואר 1988) הוא שחקן אמריקאי ממוצא יהודי.

== ביוגרפיה ==
גלוסמן נולד בברונקס, ניו יורק, לאב ממוצא גרמני-יהודי ואם ממוצא אירי-קתולי. משפחתו עברה לפורטלנד, אורגון, כשהיה בן שישה חודשים.<ref name="baker"></ref><ref></ref><ref></ref><ref></ref> הוא למד בבית הספר התיכון "לייק אוסוויגו" שבעיר לייק אוסוויגו הסמוכה לפורטלנד, ולאחר מכן נרשם לאוניברסיטת המדינה בפורטלנד , אך נשר לאחר שנה.<ref name="baker" /> בזמן לימודיו בקולג', הוא למד קורסי משחק בקונסרבטוריון לשחקנים של פורטלנד.<ref name="baker" /> בשאיפה להיות שחקן, הוא למד מאוחר יותר בסטודיו למשחק של ויליאם אספר בניו יורק.<ref name="3derotica"></ref>

== קריירה ==
לאחר שצילם פרסומת בטלוויזיה עבור אדידס, עבר גלוסמן לצרפת. שם במאי הקולנוע הארגנטינאי-צרפתי, גספר נואה, ליהק את גלוסמן לסרטו השערורייתי "אהבה" <small>(אנ')</small>. הסרט הוקרן לראשונה בפסטיבל קאן 2015. ההקרנה קבעה שיא לפסטיבל, וכל 2,200 המושבים בארמון הפסטיבלים והקונגרס נמכרו.

בקאן, פגש גלוסמן את במאי הקולנוע ומעצב האופנה טום פורד, שליהק אותו לסרט "יצורים ליליים" משנת 2016. באותה שנה, הופיע במותחן "דוגמניות ושדים" של הבמאי הדני ניקולס ווינדינג רפן.

בשנת 2020 הוא הופיע לצד טום הנקס בסרט "גרייהאונד" של הבמאי אהרון שניידר.

== חיים אישיים ==
בשנת 2016, החל גלוסמן מערכת יחסים עם השחקנית האמריקאית-יהודייה זואי קרביץ.<ref></ref> קרביץ חשפה בראיון שפורסם באוקטובר 2018 כי התארסה בפברואר אותה שנה.<ref></ref> הם נישאו ב-29 ביוני 2019 בפריז, צרפת, מקום מגוריו של אביה של קרביץ, המוזיקאי לני קרביץ.<ref></ref> קרביץ הגישה תביעת גירושין ב-23 בדצמבר 2020, לאחר 18 חודשי נישואים.

== פילמוגרפיה ==

=== קולנוע ===
{| class="wikitable"
!שנה
! סרט
!תפקיד
! הערות
|-
| 2008
| The Iconographer
| בריון צעיר
|
|-
| 2012
|Starship Troopers: Invasion
| פודר
| דיבוב 
|-
| rowspan="4" | 2015
| סטוקר
| ברנט
|
|-
|סטונוול <small>(אנ')</small>
| ג'ו אלטמן
|
|-
|אהבה <small>(אנ')</small>
| מרפי
|
|-
|Embers 
|כאוס
|
|-
| rowspan="2" | 2016
|דוגמניות ושדים <small>(אנ')</small>
|דין
|
|-
| יצורים ליליים
| לו בייטס
|
|-
| rowspan="3" | 2019
| פצעים <small>(אנ')</small>
| ג'פרי
|
|-
| LVX ÆTERNA
| קארל
|
|-
|מעל לכל חשד 
| ג'ו-ביה
|
|-
|2020
| גרייהאונד
| אפשטיין
|
|-
| rowspan="2" | 2022
|Please Baby Please
|דיוק
|
|-
|Watcher 
|פרנסיס 
|
|-
| rowspan="2" |2023
|God Is a Bullet
|סיירוס
|
|-
|רפטייל <small>(אנ')</small>
|סאם גיפורד
|
|-
| rowspan="3" |2024
|רוכבי האופנוענים
|קורקי
|
|-
|Little Death
|גריידי
|
|-
|הקרב על אמריקה
|ספוטר
|
|-
| rowspan="2" |TBA
|Eenie Meanie
|ג'ון
|
|-
|The Bird and the Bee
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2017
|צוענייה <small>(אנ')</small>
|סם דאפי
|תפקיד ראשי; 10 פרקים
|-
|2020
|Devs 
|סרגיי פאבלוב
|4 פרקים
|-
|2023
|The Idol
|רוב
|2 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא אירי
קטגוריה:אמריקאים ממוצא גרמני-יהודי
קטגוריה:אמריקאים שנולדו ב-1988
זג'ווסאנטו

זג'ווסאנטו (בהונגרית: Zagyvaszántó) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בזג'ווסאנטו מספר התושבים נמצא בירידה. כך, בשנת 1990 חיו בכפר 1,981 תושבים ובשנת 2021 רק 1,984 תושבים.

באזור נמצאו ממצאים מתקופת הברונזה ומאז הוא מיושב לסירוגין. שמו הוזכר לראשונה בתעודות משנת 1299.

== יהודי זג'ווסאנטו ==
יהודים חיו בזג'ווסאנטו במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|18
|744
|-
|1910
|29
|
|-
|1920
|9
|
|-
|1930
|15
|
|-
|1941
|12
|1,584
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טטיאנה בקלצ׳וק

טטיאנה ולדימירובנה בקלצ׳וק (ברוסית: Татьяна Владимировна Бакальчук; נולדה ב-16 באוקטובר 1975) היא אשת עסקים רוסייה, מייסדת ומנכ"לית Wildberries , חנות מקוונת רוסית בינלאומית של ביגוד, הנעלה, מוצרי בית ומוצרים אחרים. 

לפי פורבס, נכון לאוגוסט 2021, טטיאנה בקלצ׳וק הייתה האישה העשירה ביותר ברוסיה עם הון של 13 מיליארד דולר<ref>https://www.tycoon.co.il/profile/tatyana-bakalchuk</ref>. נכון ליולי 2024 הונה הוערך ב-8.1 מיליארד דולר, לפי מדד המיליארדרים של בלומברג, בהתבסס על בעלותה על 99% ממניות ויילדבריז (Wildberries)<ref></ref>.

טטיאנה בקלצ׳וק נולדה למשפחה של קוריאנים סובייטים.

==קישורים חיצוניים==

==הערות שוליים==

קטגוריה:נשות עסקים רוסיות
קטגוריה:רוסיות שנולדו ב-1975
קטגוריה:רוסים שנולדו ב-1975
אדן גאטי

אדן גאטי (במקור גרוסמן, בהונגרית: Gáti Ödön; שאטוראליאויהיי, 14 אוגוסט 1913<ref></ref> – בודפשט, 4 באפריל 1978) היה במקצועו המקורי אופה יהודי-הונגרי, לאחר מכן פוליטיקאי קומוניסטי. הוא השתתף במחתרת הקומוניסטית הקטנה בהונגריה במלחמת העולם השנייה. נלקח לפלוגת ענישה כבית סוהר, ממנה ברח. לאחר לכידתו נשלח למחנה הריכוז דכאו ולאחר מכן למחנה הריכוז בוכנוולד. גאטי היה אחד ממארגני ומנהיגי מרד בוכנוולד שהציל את חייהם של מאות ילדים עצורים, בהם אימרה קרטס ואלי ויזל.

== קורות חיים ==
אדן גרוסמן נולד במשפחה יהודית כבנם של הסנדלר אדולף גרוסמן ושל סבינה רוסט. הוא היה חבר באיגוד הלאומי של עובדי המזון מאז 1932. ב-1937 נסע לספרד והשתתף במלחמת האזרחים כמפקד מחלקה ונלחם בצד הרפובליקנים נגד הכוחות של הגנרל פרנסיסקו פרנקו. מפברואר 1939 היה אסיר במחנות המעצר צרפתי, משם ברח חזרה לבודפשט דרך גרמניה.

=== במחנה הריכוז בוכנוולד ===
גאטי היה מעורב בתנועת המחתרת הקומוניסטית (האנטי-פשיסטית) הקטנה בהונגריה. הוא נעצר במאי 1942 ונידון לשבע שנות מאסר. הוא נלקח לחזית המזרחית עם פלוגת העונשים שלו (מאי 1944), אך נמלט בדרך. אחרי שנתפס, נשלח למחנה הריכוז דכאו ולאחר מכן למחנה הריכוז בוכנוולד. כסגן מפקד הצריפים ניהל את הטיפול ב-800 ילדים שהופקדו לטיפולו. במחנה הריכוז בוכנוולד ארגן טקס לילדים היהודים ב-15 במרץ, שבו נכתבו מהזיכרון שירי מהפכת 1848 בהונגריה והוזמנו גם ילדים יהודים אסירים פולנים, סלובקים ורומנים.

גאטי היה מראשי תנועת ההתנגדות בבוכנוולד. כלי הנשק שנגנבו מהאס אס פורקו לחלקים ואוחסנו בבור בעומק 1.5 מ' * 1 מ' * 1.5 מ' מתחת לרצפת צריף 6 והוכנו לשחרור בהקדם האפשרי. כאשר האס אס כבר ידעו שהחיילים האנגלים והאמריקאים יגיעו למחנה תוך ימים, הם הורו לילדים ללכת לככר אפל כי הם "מועברים". אז החליטו לאסלו קרו ואדן גאטי לא לאפשר העברת הילדים למוות כמעט וודאי וההתקוממות במחנה החלה. בין הילדים העצורים היו חתני פרס נובל (לימים) לספרות אימרה קרטס וחתן פרס נובל לשלום אלי ויזל.

=== אחרי המלחמה ===
לאחר שחרור המחנה חזר גאטי הביתה לבודפשט במאי 1945. הוא לקח חלק פעיל בהלאמה שלאחר המלחמה. הוא היה קומוניסט מושבע בעל הכרה עמוקה. אף על פי כן עזר להרבה "חברי תנועת ההתנגדות האנטי פשיסטית" שלא היו חברי המפלגה. במשך תקופה ארוכה היה נשיא אגודת ההתנגדות של האנטיפשיסטים ההונגרים. באמצעות קשריו הבינלאומיים עזר ליהודים רבים לעזוב את הונגריה כחלק מתוכנית איחוד המשפחות של הצלב האדום.

הוא היה חבר בהנהלה המרכזית של איגוד עובדי המזון. משנת 1949 היה מנהל בית הבראה ולאחר מכן ראש המחלקה הכלכלית של לשכת הספורט הלאומית. בין 1957 לבין 1978 היה ראש המחלקה לכלכלה עסקית של הרדיו ההונגרי. הוא היה אחד מעורכי האנתולוגיה "ממנטו הונגריה 1944" (בודפשט, 1975).

גאטי הובא למנוחות בבית הקברות היהודי ברחוב קוזמה בבודפשט. בעיר הולדתו הרחוב הקרוי על שמו שומר על זכרו.

== לקריאה נוספת ==
* [http://mek.oszk.hu/00300/00355/html/ABC04834/05061.htm לקסיקון ביוגרפי הונגרי]. עורכת ראשית אגנש קניירש. 1967
* ארכיון הרדיו ההונגרי
* מאגר מידע של האגודה ההונגרית להתנגדות ואנטי-פשיסטים

== הערות שוליים ==

קטגוריה:פוליטיקאים יהודים הונגרים
קטגוריה:הונגרים במלחמת האזרחים בספרד
קטגוריה:יהודים במלחמת האזרחים בספרד
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז דכאו
קטגוריה:ניצולי השואה: הונגריה
קטגוריה:אישים במחנות שרות העבודה (הונגריה)
קטגוריה:יהודים בצבא ההונגרי
קטגוריה:שאטוראליאויהיי: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1913
קטגוריה:הונגרים שנפטרו ב-1978
התפוצצות מכלית הדלק במולו

התפוצצות מכלית הדלק במולו הוא אסון שאירע ב-31 בינואר 2009 במולו שבקניה. פיצוץ מכלית דלק והשרפה שפרצה בעקבותיו, הרגו לפחות 113 אנשים, ולמעלה מ-200 נוספים נפצעו.

התהפכות מכלית הדלק בשל תאונת דרכים יצרה דליפת דלק, שהביאה למקום מאות מקומיים כשבידיהם ג'ריקנים ומכלים ובכוונתם לבזוז את הדלק.<ref></ref>

כוחות ההצלה שיערו כי השרפה פרצה בשל חשמל סטטי או בשל סיגריה שנזרקה בטעות.

הפצועים נשלחו לבתי חולים מקומיים, וחלקם הוטסו לעיר הבירה, ניירובי. גופות שנשרפו ללא היכר היו מוטלות על הכביש בימים שלאחר הפיצוץ, בשל מחסור בשקים לאריזת גופות.<ref></ref>

==הערות שוליים==

קטגוריה:אסונות ב-2009
קטגוריה:התפוצצויות מכליות דלק
קטגוריה:קניה: היסטוריה
הר הול (שטח חסות רוס)

הר הול (באנגלית: Mount Hall ) הוא הר המתנשא מעל הקצה הדרומי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה.

פסגת ההר סלעית.

גובהו של ההר 2,430 מטרים מעל פני הים; הר הול הוא ההר ה-1,204 בגובהו באנטארקטיקה.

ההר ממוקם 3 קילומטרים דרומית - מערבית מהר דניאל.

== היסטוריה ==
=== גילוי ומיפוי ההר ===

ההר התגלה על ידי משלחת חציית מדף הקרח רוס האמריקאית (U.S. Ross Ice Shelf Traverse Party), אשר חקרה את אנטארקטיקה בעונת המחקר (הקיץ האנטארקטי) 1957 – 1958, בפיקודו של אלברט פ. קרארי (Albert P. Crary).

=== מקור השם ===

שמו של ההר ניתן לו על ידי אלברט פ. קרארי.

ההר נקרא על שם לוטננט קומנדר ריי אי. הול (Ray E. Hall), מצי ארצות הברית, שהיה טייס בטייסת צי ארצות הברית VX-6, במהלך מבצע קיפאון עמוק (מבצע דיפ פריז).

== קישורים חיצוניים ==
* [https://www.adam.antarcticanz.govt.nz/nodes/view/21323 הר הול] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=5912&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הול] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-hall-antarctica/ הר הול] באתר peakery (מרחקים לאתרים סמוכים)

== הערות שוליים ==

הול
הול
הול
FM 957

FM 957 או FM היא תחנת רדיו איסלנדית בבעלות חברת Sýn. התחנה משדרת בתדר 95.7 מגה-הרץ, ומנגנת את השירים העדכניים שיצאו מסוגת מוזיקת פופ.

המנהל המוזיקלי של התחנה, מאז 2020, הוא ריקי ג'י.

בסקרי חשיפה של מכון גאלופ המקומי לשנת 2021, התחנה נעה בין מקום 5 למקום 7, עם האזנה באוכלוסייה הכללית (גילאי 12 עד 80) של עד 3.9%.

== ראו גם ==
* Íslenski listinn - "הרשימה האיסלנדית" - מצעד המוזיקה המוביל באיסלנד

== קישורים חיצוניים ==
* 

==הערות שוליים==

קטגוריה:אירופה: תחנות רדיו
אנקה ברגמן

אנקה ברגמן לבית קאודרובה (בצ'כית: Anka Bergman; 20 באפריל 1917 – 17 ביולי 2013) הייתה ניצולת שואה יהודיה-צ'כית, שילדה את בתה אווה קלארק בזמן שהייתה כלואה במחנה הריכוז מאוטהאוזן.<ref name=":0"></ref><ref name=":1"></ref><ref name=":2"></ref>

==קורות חיים==
תמונת החתונה של ברגמן וברנד נתן במאי 1940.
אנה קאודרובה <ref></ref> נולדה וגדלה בעיירה טז'בצ'וביץ, בצ'כיה של ימינו. ילדי המשפחה גודלו כיהודים חילוניים. לאחר שלמדה בפנימייה, היא למדה משפטים באוניברסיטת קארל בפראג. כשהנאצים השתלטו על צ'כיה בשנת 1939, הם סגרו אוניברסיטאות וברגמן התקבלה לעבודה בייצור כובעים. במהלך מלחמת העולם השנייה ושואת יהודי צ'כיה ב-15 במאי 1940<ref name=":5"></ref> היא נישאה לברנד נתן, אדריכל שזכה באות צלב הברזל במהלך מלחמת העולם הראשונה. נתן עבר לפראג מגרמניה כשהנאצים עלו לשלטון. ההגבלות על היהודים גדלו והם נאלצו לענוד טלאי צהוב.<ref name=":3"></ref>

== בשואה ==
ברגמן ובתה, [[אווה קלארק, במאוטהאוזן ב-11 במאי 1945]]
בנובמבר 1941 הם נצטוו להגיע לאולם ששימש כמחסן ליד תחנת הולסוביץ בפראג. אנקה וברנד הופרדו, ואנקה נשלחה לטרזינשטט. היא קיבלה שם עבודה בחנות מזון כדי שתוכל לעזור להאכיל את 15 בני משפחתה המורחבת שהובלו לאותו גטו. לאחר זמן מה אנקה הצליחה למצוא את בעלה, וללדת תינוק בשנת 1944, ג'ורג' (דן). הגסטפו אילץ אותה לחתום על מסמך שאם בנה ייוולד הוא ייהרג, אבל הוא נפטר בגיל חודשיים מדלקת ריאות במחנה.<ref name=":4"></ref>

בספטמבר 1944 נשלח ברנד לאושוויץ-בירקנאו. אנקה הייתה שוב בהריון, ומבלי שהכירה את המחנה, התנדבה להצטרף אליו. עם הגעתה באוקטובר, היא שוב הופרדה מברנד, שלימים נורה בבצעדת מוות על ידי הנאצים ב-18 בינואר 1945.<ref name=":6" /> אנקה, שסבלה מתת תזונה ושמרה את הריונה בסוד, נבחרה לעבודת כפייה במפעל לכלי נשק ליד דרזדן. היא סבלה מתת תזונה לאחר שפונתה למאוטהאוזן. לימים סיפרה כי איכר הציע לה כוס חלב בדרך למחנה. היא הייתה אמורה להישלח לתאי הגזים אך הם הופצצו. כאן היא ילדה את בתה אווה קלארק. שלושה ימים לאחר מכן שוחרר המחנה על ידי כוחות אמריקאים.<ref name=":0" /><ref name=":6"></ref>

== לאחר המלחמה ==
ברגמן חזרה לפראג והתגוררה אצל בן דודה. בעלה, הוריה ושתי אחיותיה ניספו באושוויץ. ב-1948 היא נישאה לקארל ברגמן, מתורגמן לצ'כית בצבא הבריטי, בקארדיף, ויילס, ולעיתים קרובות הייתה מספרת על חוויותיה במהלך השואה.

אנקה ברגמן נפטרה ב-17 ביולי 2013. בתה, אווה קלארק, מספרת את סיפורם באופן קבוע עבור קרן הוראת השואה.

== קישורים חיצוניים ==

* תוכנית BBC1 על אנקה, [https://www.bbc.co.uk/programmes/b010n3tz "התינוק שנולד במחנה הריכוז"]
* "שורדים נולדים", ספר מאת וונדי הולדן על אנקה ושתי נשים נוספות בעלות גורל דומה 

==הערות שוליים==

קטגוריה:ניצולי השואה: צ'כיה
קטגוריה:ניצולות השואה
קטגוריה:אסירים במחנה הריכוז מאוטהאוזן
קטגוריה:אסירים במחנה הריכוז אושוויץ
קטגוריה:יהודים צ'כים
קטגוריה:יהודיות בריטיות
קטגוריה:בריטיות שנולדו ב-1917
קטגוריה:בריטים שנפטרו ב-2013
Ъ

טְבְיוֹרְדִּי זְנַאק (סימן קשיח) (ברוסית: Твёрдый Знак) היא אות באלפבית הקירילי, המסוגלת להקשות עיצור הנמצא אחריה (לרוב נמצאת בתחילת מילה).

צורתה דומה לאות Ь גדולה וקטנה באלפבית הקירילי. ברוסית היא מרככת חלק מהמילים בשפה בתחילת מילה ובסוף מילה.

בשפה הבולגרית נקראת האות אֶר גוליאַם (ер голям, אר גדולה) והיא מייצגת את התנועה /ɤ/, הדומה לתנועת שווא.

==קישורים חיצוניים==

קטגוריה:אלפבית קירילי
Ц

כתב היד של האות]]
צֵה היא אות באלפבית הקירילי המייצגת עיצור מכתשי, מחוכך שורק, אטום /t͡s/ אשר דומה לצליל "Ts" באנגלית או "צ" בעברית. זו האות ה-23 בבולגרית, ה-25 בבלארוסית, ה-24 ברוסית וה-27 באוקראינית. באלפבית הקירילי המוקדם היא נקראה צִי (Ци) וערכה המספרי היה 900. לאות זו הייתה גם גרסת ראי (Ꙡ) אשר שימשה בדיאלקט הישן של שפת רפובליקת נובגורוד.

==קישורים חיצוניים==

קטגוריה:אלפבית קירילי
הד קולך

הד קולךָ היא סדרת טלוויזיה ישראלית מסוגת דרמה מוזיקלית, אשר משודרת בערוץ כאן 11.

==תקציר העלילה==
הסדרה מספרת על שלושה דורות של מוזיקאים, בעוד ארי שמר (שאול לוריא), סולן להקת "שני המנשה", היה אליל הרוק הבלתי מעורער של שנות ה-70 של המאה ה-20, בנו קובי שמר (איתמר רוטשילד) מנסה לשחזר את הצלחת אביו אך הקהל נותר אדיש כלפיו. הנכד, לני שמר (אור עמרמי ברוקמן) בן ה-17, עולה על גל ההצלחה בעקבות זימונו לתוכנית מציאות והוא הופך לכוכב באופן מיידי.

==פסקול הסדרה==
המוזיקאים שלומי שבן ושוזין (יונתן לוין, הידוע גם כעוזי נבון) כתבו את כל השירים בסדרה, כאשר בכל פרק מותאם השיר לרוח התקופה שעליה הפרק מדבר. 

{| class="wikitable" align="center"
|-
! שם השיר !! הדמות המבצעת !! פרטים נוספים
|-
| לוקסמבורג || ארי שמרלני שמר || שיר משנת 1975 של להקת "שני המנשה" עם ארי שמר כסולן, שהפך לנכס צאן ברזל במרוצת השנים. לני מחדש את השיר, מה שמקפיץ אותו מיידית לקדמת הבמה.
|-
| הלאה עננים || קובי שמרלני שמר || שיר שבאמצעותו מנסה קובי לפרוץ לפלייליסט של גלגלצ, לני מופיע עם השיר באודישן ל"כוכב אחד" במקום השיר "יום מעונן" של להקת היי פייב.
|-
|מאהבת צללים || ארי שמר ||
|-
|בין כוכבים אתה אולי צודק || ארי שמר בדואט עם יעל קראוס || נכתב במקור על ידי המשורר יהודה עמיחי והולחן עבור התוכנית. הושמע בפרק השישי.
|}

==קישורים חיצוניים==
* 
* 
* 
* 
* 
* [https://thetvdb.com/series/396682- The Echo Of Your Voice], באתר TVDB 
* [https://www.backstage.com/casting/the-echo-of-your-voice-405275/ 'The Echo of Your Voice'], באתר Backstage 
* 
* 
* [https://youtube.com/playlist?list=PLmE4UO8PjFoGAwS4IWja3GULMCrrloV4q פסקול הסדרה], באתר יוטיוב
* 

==הערות שוליים==

קטגוריה:סדרות טלוויזיה ישראליות
קטגוריה:סדרות דרמה מוזיקליות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
פאול צאפּ

פאול יוהנס צאפ (בגרמנית: Paul Johannes Zapp; 18 באפריל 1904 - 4 בפברואר 1999) היה אובר-שטורמבאנפיהרר, מפקד זונדרקומנדו 11A, שהיה חלק מאיינזצגרופן D, חבר באס אס ואחראי לרצח המונים של יהודים בשטחי ברית המועצות (מולדובה, אוקראינה וחצי האי קרים) במהלך מלחמת העולם השנייה.

==ביוגרפיה==

צאפ נולד בהספלד (הסה) כבן ליצרן. הוא בילה את נעוריו בקאסל. לאחר שסיים את לימודיו בתיכון, סיים התמחות בדויטשה בנק ולאחר מכן עבד בעבודה מסחרית עבור חברות שונות. לפני שמצא עצמו מובטל ב-1931, עבד כסגן ראש המחלקה במזכירות א. בורוויג לוקומוטיבנוורקה בברלין. בתקופת ההבטלה למד פילוסופיה והיסטוריה באוניברסיטת ברלין במשך כמה סמסטרים. בקיץ 1933, כשהיה מזכירו הפרטי של יעקב וילהלם האואר, לקח על עצמו את ניהול תנועת האמונה הגרמנית בטיבינגן, שנוסדה על ידי האואר. ב-1934, בהשפעתו של האואר, צאפ עזב את הכנסייה והצטרף לאס.אס ולאס.די. בשנת 1937 הצטרף ל-SD בברנאו שליד ברלין, צאפ שימש כמדריך והיה מעורב בהכשרה אידאולוגית של אנשי SD עד תחילת המלחמה.

עם תחילת המלחמה נגד ברית המועצות השתלט צאפ על ההנהגה של זונדרקומנדו 11א בתוך איינזצגרופה D. מאפריל 1944 צאפ היה המנהיג האחרון של ה-SD בדרזדן.

אוטו אולנדורף, מפקד איינזצגרופה D, הורה לפאול צאפ להוציא להורג את ראשי היהודים בגטו. ב-1 באוגוסט 1941 בא למפקדת הגטו פאול צאפ, ותבע לקבל תוך שעות ספורות 250 גברים ו-200 נשים לצורכי עבודה. החיילים הרומנים אספו כאלפיים המועמדים שמוינו על ידי צאפ, כשהגרמני מעדיף גברים אינטלקטואליים ונשים יפות ולבסוף יצאו בליווי שלושה חיילים. צאפ הבטיח ליהודים, שהם נחוצים לעבודה. היהודים הסעו במשאיות למקום, שנבחר על ידי צאפ ובו כבר נחפרו מראש שני בורות עגולים ועמוקים. ההוצאות להורג בוצעו על ידי ארבע כיתות ובכל כיתה שישה עד שמונה חיילים - אחת הכיתות הייתה מורכבת מרומנים. לפי בקשתו של צאפ, על ההוצאות להורג פיקד סגן ברנהרד.

בערבו של אותו יום שבו 39 מהמבוגרים יותר מבין הגברים וסיפרו שכל היתר נורו ליד ויסטרניצ'ן, הוטלו לתוך תעלה נגד טנקים של הסובייטים והם כיסו אותם באדמה ונשלחו להודיע על כך. למחרת הגיע גם הסגן ואישר זאת. נשיא הקהילה עם עשרים יהודים יצאו למקום, שם כיסו היטב את הגופות באדמה. באירוע זה נרצח גם הרומני יון כרמן, שהגיע לגטו בליווי רעייתו היהודייה.

מידע זה התגלה במהלך משפטם של מפקדי האינזצקומנדו 11A פאול צאפ, לאו קרל אאוגן, הרוזן פון דר רקה, נואה קרל היינריך ומוהלמאייר גאורג הרמן במינכן, בפברואר 1970.

בשנת 1967 נעצר צאפ – שחי בעבר תחת השם פרידריך בוהם בעיירה בברה, נשפט ונידון למאסר עולם על ידי בית המשפט המחוזי של מינכן ב-26 בפברואר 1970. בבית המשפט הסביר צאפ כי דאגתו הייתה להקל ככל האפשר על הקורבנות – שכן הם יצטרכו למות. "לרגל הוצאה להורג גדולה בניקולייב, הוא ניסה לירות ביהודי שקפץ לבור ללא השפעה, אבל זה לא היה מתוך שנאה גזענית, אלא מתוך רחמים. הוא רצה לחוס על האדם שנחנק בצורה אומללה מתחת להרי הגופות."

פאול צאפ שוחרר מהכלא ב-27 בינואר 1986 וחי בעיירה בברה עד מותה של אשתו השנייה, מריאן בראון, בשנת 1988. עד מותו בשנת 1999 הוא חי בבאד ארולזן ורודן, הוא נקבר בנידרולה.

==הערות שוליים==

קטגוריה:מורשעים בדין בגרמניה
קטגוריה:פושעי מלחמה נאצים
קטגוריה:איינזצגרופן
קטגוריה:שואת יהודי ברית המועצות
קטגוריה:שואת יהודי אוקראינה
קטגוריה:גרמנים שנולדו ב-1904
קטגוריה:גרמנים שנפטרו ב-1999